Nr. 29793/18.05.2023

**PROIECT DE HOTĂRÂRE**

**privind aprobarea Strategiei locale în domeniul eficienței energetice, de reducere a consumului de energie și a emisiei de CO2 din municipiul Sfântu Gheorghe,**

**județul Covasna**

**Consiliul Local al Municipiului Sfântu Gheorghe, în şedinţă ordinară:**

Având în vedere Referatul de aprobare nr. 29788/18.05.2023 al viceprimarului municipiului, dl. Toth-Birtan Csaba;

Având în vedere Raportul de specialitate nr. 29791/18.05.2023 al Compartimentului investiții din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

Având în vedere prevederile HG nr. 907/2016 cu modificările și completările ulterioare privind etapele de elaborare și conținutul – cadru al documentațiilor tehnico – economice aferente obiectivelor/ proiectelor de investiții finanțate din fonduri publice;

Având în vedere prevederile art. 9 alin. (22) din Legea 121/2014 privind eficiența energetică, cu modificările și completările ulterioare;

Având în vedere parcurgerea procedurii prevăzute la art. 7 din Legea nr. 52/2003 privind transparența decizională în administrația publică, republicată, cu modificările ulterioare;

În conformitate cu prevederile art. 129 alin. (2) lit. b și. alin. (4) lit. d din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) și art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1.** - Se aprobă Strategia locală în domeniul eficienței energetice, de reducere a consumului de energie și a emisiei de CO2 din municipiul Sfântu Gheorghe, județul Covasna, anexă la prezenta hotărâre din care face parte integrantă.

# ART. 2. - Cu executarea prezentei hotărâri se încredinţează primarul municipiului Sfântu Gheorge, dl. Antal Árpád-András, Compartimentul dezvoltări energetice și Compartimentul investiții din cadrul Primăriei municipiului Sfântu Gheorghe.

Sfântu Gheorghe, \_\_\_\_\_\_\_\_\_\_\_.

**PREŞEDINTE DE ŞEDINŢĂ**